CELEX: 62017TN0022
Language: hr
Date: 2017-01-16 00:00:00
Title: Predmet T-22/17: Tužba podnesena 16. siječnja 2017. – Portugal protiv Komisije

3.4.2017   
            
            
               HR
            
            
               Službeni list Europske unije
            
            
               C 104/49
            
         Tužba podnesena 16. siječnja 2017. – Portugal protiv Komisije
   (Predmet T-22/17)
   (2017/C 104/69)
   Jezik postupka: portugalski
   
      Stranke
   
   
      Tužitelj: Portugalska Republika (zastupnici: L. Inez Fernandes, M. Figueiredo, P. Estêvão i J. Saraiva de Almeida, agenti)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Provedbenu odluku Komisije (EU) 2016/2018 od 15. studenoga 2016. (SL 2016., L 312, str. 26.), o isključenju iz financiranja određenih izdataka nastalih za države članice u okviru Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR), u dijelu u kojem iz financiranja isključuje iznos od 1 990 810,30 eura u vezi s izdacima koje je Portugal prijavio u okviru mjere „Ulaganje u ruralni razvoj u okviru EPFRR-a – privatni korisnici” u računovodstvenim razdobljima 2010., 2011., 2012., 2013. i 2014.;
            
         
               —
            
            
               naloži Europskoj komisiji snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog temelji se na povredi članka 31. stavka 4. točke (c) Uredbe Vijeća (EZ) br. 1290/2005 od 21. lipnja 2005. o financiranju zajedničke poljoprivredne politike (SL 2005., L 209, str. 1.) (SL, posebno izdanje na hrvatskom jeziku, poglavlje 14., svezak 1., str. 44.).
            
         
               2.
            
            
               Drugi tužbeni razlog temelji se na nedostatku u obrazloženju. Ovaj tužbeni razlog sadržava tri argumenta.
               
                           —
                        
                        
                           U prvom argumentu, tužitelj tvrdi da Komisija nije podnijela dokaze o postojanju ozbiljnih i razumnih sumnji.
                        
                     
                           —
                        
                        
                           U drugom argumentu, tužitelj se poziva na neprimjenjivost smjernica iz dokumenta VI/5330/97-PT od 23. prosinca 1997. na ovaj slučaj.
                        
                     
                           —
                        
                        
                           U trećem argumentu, tužitelj smatra da Komisija nije navela činjenice koje se odnose na uvjete za financijski ispravak od 5 % predviđene u dokumentu VI/5330/97-PT od 23. prosinca 1997.